### 8.     Beslutning om godkendelse af anlægsregnskab for vedligeholdelse af [adresse]

**Åbent**

Sagsnr.: 326-2018-35127       J.nr.: 00.01.00           Dokumentnr.:
326-2018-291573

**Sagstype**

Beslutning.

**Resume og sagens baggrund**

Kommunalbestyrelsen har i 2016 givet anlægsbevilling til
Vedligeholdelse af [adresse]. Anlægsarbejdet er afsluttet i forbindelse med
regnskabsaflæggelsen for 2017 og ifølge kommunens Principper for Økonomistyring
skal anlægsregnskaber over 2 mio. kr. aflægges særskilt.

**Indstillinger**

Direktøren indstiller, at anlægsregnskabet for
Vedligeholdelse [adresse] godkendes.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen har i 2016 givet
anlægsbevilling til Vedligeholdelse af [adresse]. Anlægsarbejdet er afsluttet
i forbindelse med regnskabsaflæggelsen for 2017 og ifølge kommunens Principper
for Økonomistyring skal anlægsregnskaber over 2 mio. kr. aflægges særskilt.

Anlægsprojektet vedrørte den inderste del af Michala Klausen på
Sejerø. De eksisterende kajkonstruktioner var yderst nedslidte hvorfor en
renovering var nødvendig. Arbejdet bestod af

·
etablering af ny stålspuns foran den gamle inkl. nye
forankringer,

·
udstøbning af en ny betonpromenade til erstatning for de gamle
pælebårne broer foran kajen

·
omlægning af den eksisterende stenskråning

·
etablering af betonbølgeskærm og udlægning af sten op af denne

·
montering af nye elstandere, vandposte mv. på hele strækningen samt

·
lukning af det gamle færgeleje.

I forbindelse med projektering, udbud og gennemførelse af
renoveringsprojekter på havneområdet budgetteres som hovedregel med en pulje på
20% til uforudsete udgifter. Det har også været aktuelt i det konkrete anlægsprojekt,
hvor der har været mange rammehindringer, udgifter til indbygningsmaterialer
der ikke kunne genbruges mv.

Anlægsprojektet er gennemført med et merforbrug på 59.526 kr.

**Økonomiske konsekvenser**

Anlægsregnskabet for Vedligeholdelse [adresse] viser et
merforbrug på 59.526 kr. som er blevet finansieret af de likvide aktiver i
forbindelse med regnskabsaflæggelsen for 2017.

**Bilag**

|  |  |
| --- | --- |
| Anlægsregnskab Vedligeholdelse af [adresse] | 326-2018-291571 |